section_heading: Pozicija
paragraph_text: Jugović je vezni igrač koji u romb taktici može kvalitetno igrati na bilo kojoj poziciji u sredini terena. Odgovornost u igri čini ga vrlo zahvalnim igračem u obrambenim akcijama, a fina desna noga, brzina, dribling i čitanje igre, čini ga i opasnim igračem za protivničke obrane. Prototip je modernog nogometaša koji u sredini terena jednako kvalitetno obavlja napadačke i obrambene zadaće.